Dal prin di
Zenâr di chest an, Radio Cymru, il canâl radiofonic galês de BBC,
e à vût di ridusi il spazi des sôs emissions e si è ricjatade a
trasmeti dome musiche classiche e imnis tradizionâi al puest de
musiche galese moderne. Un tant al è il risultât dal contrast tra
la direzion de aziende publiche e il sindacât dai musiciscj galês
che al à puartât Radio Cymru a pierdi i dirits di emission di uns
30 mil cjançons. Lis tratativis tra lis parts a van indenant ma,
cundut che si à vût un svicinament, par cumò no si à ancjemò
cjatât un acuardi. La emitente publiche e à plui o mancul 142 mil
scoltadôrs par setemane e cheste situazion e à za tacât a ridusi
il lôr numar.
Font:
BBC, 09/01/13
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn zho_Hans